open-index/open-wikipedia-markdown huggingface dataset:
Pripjatmyrene

**Pripjatmyrene** eller **Pripjatsumpene** (også kalt **Rokitnomyrene** og **Pinskmyrene**) er et vidstrakt våtmarksområde som dekker store deler av det sørlige Belarus og det nordvestlige Ukraina. Området ligger hovedsakelig i det polesiske lavland, på begge sider av elva Pripjat, og strekker seg fra Brest i vest til Mahiljow i nordøst og Kiev i sørøst. Området har et areal på rundt  og er 480 km fra vest til øst og 225 km fra nord til sør.

Det svært flate landskapet består av tallrike sumper, myrer, innsjøer og elver som veksler med tett skog. Våtmarkene går gjennom betydelige endringer i størrelse i løpet av året, når smeltevann om våren og kraftig regn om høsten forårsaker flom og betydelige oversvømmelser. I 1870 ble det påbegynt drenering av de østlige områdene, og betydelige arealer er blitt ryddet til jordbruk og beite.

## 1900-tallet
Under første verdenskrig var myrene kampsone, og i august 1920 stanset den polske hæren Den røde hærs fremrykning mot vest med to fronter (armégrupper), nord og sør for Pripjatmyrene. Den polsk-sovjetiske krig endte med et russisk nederlag.

Under andre verdenskrig skilte sumpene det sentrale og det sørlige kampområdet, og sovjetiske partisaner lå i dekning der. I 1878 hadde den tyske raseantropologen Theodor Poesche fremlagt en teori om at den ariske rasen oppstod i Pripjatmyrene på bakgrunn av den angivelig høye forekomsten av albinisme, og tyske myndigheter under andre verdenskrig planla å drene myrene og befolke dem med tyske kolonister, med agronomen Konrad Meyer som ansvarlig leder for Pripjat-planen. Massemord på jøder i Belarus begynte 19. juli 1941, da Himmler beordret *[[Waffen-SS]]*-avdelingene bak den fremrykkende tyske hæren om å rense Pripjatmyrene for jøder. 31. juli innskjerpet han at også kvinnene skulle drepes. *Waffen-SS* skal dermed ha drept 31&nbsp;788 mennesker i alle aldre.

I 1952 forelå en plan om å drenere våtmarkene, mens området var under sovjetisk administrasjon.

Spredt befolkning i området og rikelig vannforsyning var nøkkelfaktorer da en besluttet å bygge Tsjernobyl-atomkraftverket i myrene i 1970. Byen Pripjat ble oppført i nærheten for verkets arbeidere. Den sørøstlige delen av området ligger innenfor forbudssonen rundt Tsjernobyl, som ble opprettet som følge av de radioaktive utslippene fra Tsjernobyl-ulykken i 1986. Her lå også den nå fraflyttede byen Pripjat. Det er fremdeles begrenset adgang til området.

## Referanser
Hugo Díaz Jiménez

**Hugo Díaz Jiménez** (født 1930 i San José, død 17. juni 2001) var en kostarikansk karikaturtegner. Han begynte karrieren sin som karttegner ved Instituto Geográfico Nacional i 1950-åra. Seinere begynte han å tegne karikaturer for *[[Semanario Universidad]]* og en rekke andre kostarikanske publikasjoner. Han illustrerte også en rekke bøker, deriblant *[[Cuentos de mi tía Panchita]]* av Carmen Lyra, *[[Cocorí]]* av Joaquín Gutiérrez, *[[Una burbuja en el limbo]]* av Fabián Dobles, *[[Memorias de Alegría]]* av Carlos Luis Sáenz og *[[Pantalones Cortos]]* av Lara Ríos.

## Eksterne lenker
* «La patria en Hugo Díaz», *La Nación*, 3. oktober 2010.
* «Hugo Díaz: el caballero de la caricatura» hos RedCultura
* «La tardía evolución de la historieta en Costa Rica» av Óscar Sierra Quintero
Mikkjal Samuelsen

**Mikkjal Samuelsen** (født 26. august 1862 i Haldarsvík, død 4. juli 1939 samme sted) var en færøysk fisker og politiker (Sb.).

Etter innføringen av det kommunale selvstyret på Færøyene i 1872 ble Samuelsen formann i forstanderskapet for Norðstreymoyar prestagjalds kommuna. I 1913 ble kommunen delt, og Samuelsen fortsatte som formann i kommunestyret for Haldarsvík og Saksun frem til sin død. Han var også innvalgt på Lagtinget fra Norðurstreymoy fra 1918 til sin død i 1939. Han satt blant annet i kommisjonen som forberedte den store jordreformen på Færøyene av 1938. Han ble minnet som «temperamentsfull og skarp i replikken».

Han var sønn av husmann Sámal Joensen og hustru Katrina Malena Mikkelsen. Han var eldre bror av Færøyenes første statsminister, Andrass Samuelsen, også valgt for Sambandsflokkurin.

Han ble tildelt Dannebrogordenens hederstegn.

## Referanser
Karlheinz Förster

**Karlheinz Förster** (født 25. juli 1958 i Mosbach, Vest-Tyskland) er en tysk tidligere fotballspiller som spilte som midtstopper. Han spilte 81 kamper og scoret to mål for . I denne perioden var han med på å vinne EM i 1980 og å ta sølv i VM i 1982 og VM i 1986. På klubbnivå spilte han hovedsakelig for VfB Stuttgart. Etter at han ga seg på landslaget, dro han til franske Olympique Marseille. Han vant serien med VfB Stuttgart i 1984 og ble kåret til *Årets Spiller* i Bundesligaen i 1982. Han vant serien to år på rad med Olympique Marseille.

## Referanser


## Eksterne lenker
*
Thymopsis

***Thymopsis***  er en slekt innenfor hummerfamilien - store og ofte  spiselige krepsdyr som tilhører den meget tallrike og viktige gruppen av tifotkrepser. Hummere lever i saltvann som bunndyr nede på havbunnen. Denne slekten er en av 17 hummerslekter, og har 1 art.

## Taksonomisk plassering
Taksonomien til storkreps er komplisert og under stadig revisjon. Det er generelt omstridt å fininndele organismer taksonomisk. En moderne oppdatering av systematikken gis her med basis i *WoRMS*-databasens systematikk fra 2013.. 

* Rekke: krepsdyr (Crustacea) - 67.000 arter
** KLASSE storkreps (Malacostraca) - +25.000 arter Latreille, 1802
*** Underklasse Eumalacostraca Grobben, 1892
**** Usikker overorden Eucarida Calman, 1904
***** Orden tifotkrepser (Decapoda) - 2.700 slekter, 15.000 arter Latreille, 1802
****** Underorden kreps og krabber Reptantia = Macrura Reptantia
******* Infraorden langhalekreps, kreps og hummere (Astacidea)
******** Overfamilie Nephropoidea «true lobsters»  Dana, 1852  
********* Familie hummere Nephropidae  Dana, 1852 = Homaridae
********** *Slekt [[Dinochelus]]* Ahyong, Chan & Bouchet, 2010
********** *Slekt [[Eunephrops]]* Smith, 1885
********** *Slekt [[Homarinus]]* Kornfield, Williams & Steneck, 1995
********** *Slekt [[Homarus]]* Weber, 1795
********** *Slekt [[Metanephrops]]* Jenkins, 1972
********** *Slekt [[Neophoberus]]*
********** *Slekt [[Nephropides]]* Manning, 1969
********** *Slekt [[Nephrops]]* Leach, 1814
********** *Slekt [[Nephropsis]]* Wood-Mason, 1872
********** *Slekt [[Phoberus]]*
********** *Slekt [[Thaumastocheles]]* Wood-Mason, 1874
********** *Slekt [[Thaumastochelopsis]]* Bruce, 1988
********** *Slekt [[Thymopides]]* Burukovsky & Averin, 1977 = *[[Bellator]]* Burukovsky & Averin, 1976
********** *Slekt [[Thymops]]* Holthuis, 1974
********** *Slekt Thymopsis* Holthuis, 1974
*********** *[[Thymopsis nilenta]]* Holthuis, 1974
********** *Slekt [[Wongastacia]]*
********** Underfamilie Neophoberinae Glaessner, 1969
********** *Slekt [[Acanthacaris]]* Bate, 1888

## Referanser


## Eksterne lenker
*
Margot Robbie

**Margot Elise Robbie** (født 1990) er en australsk skuespiller, kjent fra filmer og serier som *[[Pan Am (TV-serie)|Pan Am]]* (2011), *[[About Time]]* (2013), *[[The Wolf of Wall Street]]* (2013), *[[Suite française]]* (2014), *[[Suicide Squad (film)|Suicide Squad]]* (2016) og *[[Barbie (film)|Barbie]]* (2023).

Hun ble født i Dalby i Australia, men flyttet som ung til Gold Coast. Faren hennes (Doug Robbie) forlot henne, moren (Sarie Kessler) og de tre søsknene da hun var liten. Som ung tilbragte hun mye av tiden sin på besteforeldrenes gård.

For rollen som Naomi Lapaglia i *The Wolf of Wall Street* ble hun nominert til flere priser, og den regnes som hennes gjennombruddopptreden.

## Filmografi
### Film

### Fjernsyn

## Referanser


## Eksterne lenker
* 
*
Tanja Dimitrova

**Tanja Georgieva Dimitrova** (Таня Димитрова født 15. mars 1957 i Pernik), bulgarsk volleyballspiller som deltok i de olympiske leker 1980 i Moskva.

Dimitrova vant en olympisk bronsemedalje i volleyball under OL 1980 i Moskva. Hun var med på det bulgarske laget som kom på tredjeplass i volleyballturneringen for damer bak Sovjetunionen og Øst-Tyskland. Bulgaria tapte semifinalen mot Øst-Tyskland med 2-3 men vant bronsefinalen med 3-2 over Ungarn. Dimitrova spilte tre kamper i OL-turneringen.

## OL-medaljer
* 1980  Moskva -  Bronse i volleyball, damer  Bulgaria

## Eksterne lenker
*
Trine Hallem

**Trine Synnøve Hallem** (født 1. mai 1968 i Levanger) er en norsk lærer og politiker (Ap).

Hennes politiske engasjement begynte i interesseorganisasjonene for funksjonshemmede og deres pårørende. Hun var leder i FFO i Verdal 2001–2004 og medlem av Sentralt brukerforum under Utdannings- og forskningsdepartementet 2004–2005. Hallem var medlem av Verdal kommunestyre 2003–2011, leder av rådet for likestilling av funksjonshemmede i Verdal kommune 2007–2008, leder i kommunens driftskomité 2008–2011 og medlem av Innherred samkommunestyre 2007–2011. Hun var medlem av Nord-Trøndelag fylkesting 2011–2015 og leder i fylkets samferdsels-, nærings- og miljøkomité.

Hun har også vært nestleder for koordineringen av frivillighetsarbeidet rundt *[[Spelet om Heilag Olav]]* på Stiklestad.

Hun gikk Levanger videregående skole og deretter allmennlærerutdanningen ved Høgskolen i Levanger. Hun er videreutdannet innen veiledningspedagogikk, ledelse og personalarbeid fra Høgskolen i Nord-Trøndelag. Hallem har vært miljøterapeut i bolig for psykisk utviklingshemmede i Levanger kommune og lærer i grunnskolen i Verdal kommune. Siden 2002 har hun vært lærer ved voksenopplæringen for fremmedspråklige i Verdal kommune.

## Referanser


## Eksterne lenker
*
Rasdalen kraftverk

**Rasdalen kraftverk** er et vannkraftverk på Bolstadøyri i Voss kommune i Vestland.

Det er et elvekraftverk som utnytter et fall på 280 meter i Rasdalselva.

Kraftverket sto ferdig i 2009. Det er et typisk Småkraft bygg i glass, stein og tre.

Det er installert en peltonturbin på 5,2 MW, som gir en årsproduksjon på 17,9 GWh.

## Referanser


## Kilder
* 
* NVE vannkraftdatabase
* Småkraft AS
Gallo-Romeins Museum

**Gallo-Romeins Museum** (Det gallo-romerske museum i Tongeren) er et arkeologisk museum og forskningssenter i byen Tongeren i Belgia. Museet er dedikert gallo-romersk kultur.

Museet mottok i 2011 prisen Årets museum i Europa.

## Eksterne lenker
* 
* Museets nettsted
Dimitar Dimitrov

**Dimitar Dimitrov** (Димитър Димитров født 12. januar 1952), bulgarsk volleyballspiller som deltok i de olympiske leker 1980 i Moskva. 
 
Dimitrov vant en olympisk sølvmedalje i volleyball under OL 1980 i Moskva. Han var med på det bulgarske laget som kom på andreplass i volleyballturneringen for menn bak Sovjetunionen. Bulgaria vant semifinalen mot Polen med 3-0 men tapte finalen mot Sovjetunionen med 1-3. Dimitrov spilte fem kamper i OL-turneringen.

## OL-medaljer
* 1980  Moskva -  Sølv i volleyball, menn  Bulgaria

## Eksterne lenker
*
Morten Falck

**Morten Arvid Falck** (født 5. februar 1946, død 16. januar 2021) var en norsk journalist, oversetter og politisk skribent.

Falck var utdannet typograf. Han arbeidet i mange år i *[[Aftenposten]]* og var tillitsvalgt for grafikerne.  Senere begynte han som journalist i avisa med spesielt ansvar for stoff om naturvitenskap og forskning.

Falck var med i kulturtidsskriftet *[[Profil]]* på syttitallet og var aktiv i ml-bevegelsen. Han satt i redaksjonen for SUFs tidsskrift *[[Rebell (magasin)|Ungsosialisten]]* fra 1967 og var en av aktivistene som startet månedavisa *[[Klassekampen]]* i 1969. Han var avisas første kulturredaktør. 

Senere var han en profilert skribent på ytterste venstreside, med bidrag i *Klassekampen* og tidsskriftet *[[Gnist (tidsskrift)|Rødt!]]*. Falck virket også som oversetter og oversatte både *[[Det kommunistiske manifest]]* og Jan Myrdals *Rød stjerne over India*.

Med utgangspunkt i interessen for natur og biologi utviklet han seg til å bli en av landets fremste eksperter på blomsterfluer, og bygget opp en stor og verdifull samling av ulike fluefamilier. Samlingen donerte han i 2018 til Naturhistorisk museum. 

## Bibliografi
* *Rasismen - en løgn som dreper*, Forlaget Rødt (2013)

## Referanser


## Eksterne lenker
* Morten Falck: «Brev til en historiker», artikkel i  ''Klassekampen'' 2. januar 2006 (hentet 25. januar 2021 fra steigan.no)
Adventsstjerne

En **adventsstjerne** er en stjerneformet pyntegjenstand i adventstiden. Tradisjonelt henges den opp første dag i advent som et symbol på betlehemsstjernen. Den er ofte oransje med sju tagger. Adventsstjernen er som oftest opplyst innenfra av en lyspære eller lignende. Den tradisjonelle plasseringen er sentrert nesten øverst i vinduet.

## Historie
Adventsstjernen har sitt opphav tilbake til 1880-tallets Herrnhut i Sachsen. Fabrikkproduksjon av adventsstjerner kom i gang tidlig på 1900-tallet. Adventsstjerner ble populære i Norden i mellomkrigstiden.

## Se også
* Julestjerne, plante

## Referanser
Ledovij stadion

**Ledovij stadion** er en idrettsplass i Kiev, Ukraina for skøyter som ble åpnet i 1976.

## Arrangementer

På stadion er det blitt arrangert flere mesterskap:
;Internasjonale mesterskap:
* Junior-VM på skøyter 1989 for både damer og herrer

;Nasjonale mesterskap i hurtigløp på skøyter
i  Sovjetunionen.
* Allround 1978.
i  Ukraina.
* Senior
:* Allround 1992 (åpent), 1993, 1995, 1996, 1999, 2000.
:* Sprint 1992, 1993, 1995, 1996, 2001, 2002.
:* Enkeltdistanse 1998, 1999, 2000, 2004.
* Junior
:* Allround 1992 (åpent), 1993, 1999, 2000.
:* Sprint 1992, 1993.

;Regionmesterskap for  Ukrainske SSR
* Senior
:* Allround 1991.
:* Sprint 1991.
* Junior
:* Sprint 1991.

;Kiev-mesterskap
* 1998, 1999.

;Landskamper
* Senior
:* Sovjet–Norge 1979.
* Junior
:* Sovjet–Øst-Tyskland 1978, 1979, 1980, 1981, 1983, 1984, 1989.
:* Sovjet U20–Øst-Tyskland U20 1983, 1984, 1985.
:* Sovjet–Norge–Sverige–Finland 1983.
:* Sovjet–Øst-Tyskland–Nederland 1988.
:* Ukraina–Tyskland–Italia–Nederland–USA 1992 (Neosenior og junior).

;Ukrainsk vinterspartakiade
* 1993, 1997, 2001.

;Ukrainske vinterleker
* 1999, 2000.

;Ukraina Cup
* 1999, 2002.

;Nasjonale løp
* 1999.

## Eksterne lenker
* 
* 
* Ledovi Stadium på  www.SpeedSkatingStats.com og på  www.SchaatsStatistieken.nl (søster-nettsteder)
Krasnoperekopsk

**Krasnoperekopsk** (ukrainsk: *Краснопереко́пськ*, krimtatarisk: *Krasnoperekopsk*) er en by sør i Ukraina. Byen ligger på Perekopeidet som skiller Krimhalvøya fra resten av Ukraina.

Krasnoperekopsk ble grunnlagt i 1932 i forbindelse med et nærliggende utvinningsanlegg for brom.

## Referanser


## Eksterne lenker
*
Jonas T. Bengtsson

**Jonas Torp Bengtsson** (født 1976) er en dansk forfatter.

Bengtsson er oppvokst i Brønshøj, og har studert arabisk ved København Universitet. Han har også gått lærerskole.

Han har arbeidet med barneprogrammer i dansk TV og spilt barneteater. Han debuterte som forfatter i 2005, og fikk  den danske Bogforums Debutantpris for boka *Aminas breve*. I 2010 ble han tildelt PO Enquists pris. Samme året ble det laget spillefilm med utgangspunkt i hans andre bok *Submarino*. Han fikk også treårig stipend fra danske Statens Kunstfond. 

Bengtsson ble nominert til P2 Romanprisen for romanen *Sus* i 2018.

## Bibliografi
* 2005: *Aminas breve*, roman – på norsk i 2007 
* 2007: *Submarino*, roman – på norsk i 2008 
* 2009: *En af de hårde*, novelle
* 2011: *Et eventyr*, roman – på norsk i 2012
* 2017: *Sus*, roman
* 2020: *Fra blokken* – på norsk i 2022

## Referanser


## Eksterne lenker
* 
* Presentasjon på Gyldendal Norsk Forlags nettsider 
* Presentasjon av forfatterskapet på Litteratursiden.dk
*
Dan Gîrleanu

**Dan Gîrleanu** (født 2. juni 1954 i Oradea), rumensk volleyballspiller som deltok i de olympiske leker 1980 i Moskva.     
 
Gîrleanu vant en olympisk bronsemedalje i volleyball under OL 1980 i Moskva. Han var med på det rumenske laget som kom på tredjeplass i volleyballturneringen for menn bak Sovjetunionen og Bulgaria. Romania tapte semifinalen mot Sovjetunionen med 0 - 3 men vant bronsefinalen mot Polen med 3-1. Gîrleanu spilte seks kamper i OL-turneringen.

## OL-medaljer
* 1980  Moskva -  Bronse i volleyball, menn  Romania

## Referanser


## Eksterne lenker
*
Tollpost Globe

**Tollpost Globe AS** var et norsk logistikkselskap. Det ble etablert i Norge i 1926 og tilbød nasjonal distribusjon av stykkgods og partilast, samt nasjonal og internasjonal distribusjon av pakker og paller.

Tollpost Globe ble solgt til PostNord AB i to faser: 50% ble overdratt i 2001 og restende ble solgt i 2008. I 2014 skiftet Tollpost Globe navn til PostNord Logistics, og fra 1. juni 2014 PostNord.

## Referanser


## Eksterne lenker
*Historien om Tollpost Globe i Norge
Hoher Tenn

**Hoher Tenn** er et fjell i delstaten Salzburg i Østerrike. Fjellet ligger i Hohe Tauern, i den nordlige delen av Glocknermassivet.

Toppene i Hoher Tenn ligger på kammer som møtes i Schneespitze (3317 moh.). Den høyeste toppen, Bergspitze (3368 moh.), ligger på kammen som går sørover fra Schneespitze. Mot nordvest fra Schneespitze går en kam via Kleiner Tenn (3158 moh.) mot Kempsenkopf (3090 moh.). Mot nordøst går en kam mot Zwingkopf (3117 moh.).

Hoher Tenn bestiges normalt med utgangspunkt i Gleiwitzer Hütte (2176 moh.) nord for fjellet. Herfra følger man sti mot Kempsenkopf og dernest nordvestkammen mot toppen.

## Eksterne lenker
* Hoher Tenn über Gleiwitzer Höhenweg, Alpintouren (tysk)
* Hoher Tenn: Gratgang mit Seeblick, Alpin Tourenbuch (tysk)
Morten Nordhagen Ottosen

**Morten Nordhagen Ottosen** (født 1981) er en norsk historiker og professor ved Forsvarets høgskole. Han forsker og underviser særlig i nordisk og europeisk historie i perioden 1770-1914.  

Ottosen har arbeidet ved Forsvarets høgskole siden 2017 og har bakgrunn som postdoktor ved Syddansk Universitet i Odense, Universitetet i Oslo og Høgskolen i Telemark, samt førstekonsulent ved Stortingsbiblioteket. Han studerte ved Universitetet i Oslo og NTNU. 

Ottosen har undervist og veiledet i emner om stormaktspolitikk, nasjonalisme og nasjonal identitet, politikk og offentlighet, krig, militærmakt og militære operasjoner, EUs historie og 1814-grunnloven i internasjonalt perspektiv. I tillegg har Ottosen vært lærer og gjesteforeleser ved flere utenlandske universiteter, og bidrar jevnlig i skandinavisk offentlighet..

I 2017 mottok Ottosen sammen med Rasmus Glenthøj Nordiske Historiebogspris for boken *1814 – Krig, nederlag, frihet*. Deres bok *Union eller undergang. Kampen for et forenet Skandinavien* ble i 2022 nominert til prisen for Årets historiske bog i Danmark.

## Bøker
* Glenthøj, Rasmus og Morten Nordhagen Ottosen: *Union eller undergång. Del 2: Den revolutionära skandinavismen *Lund: Historiska Media 2022, ISBN 978-91-77-89857-3.
* Glenthøj, Rasmus og Morten Nordhagen Ottosen: *Union eller undergång. Del 1: Kampen för ett enat Skandinavien *Lund: Historiska Media 2022, ISBN 978-91-77-89856-6.
* Glenthøj, Rasmus og Morten Nordhagen Ottosen: *Union eller undergang. Kampen for et forenet Skandinavien. *København: Gads forlag 2021, ISBN 978-87-12-06061-1.
* Glenthøj, Rasmus og Morten Nordhagen Ottosen: *Union eller undergang. Kampen for et forent Skandinavia. *Oslo: Scandinavian Academic Press 2021, ISBN 978-82-3040-277-1.
* Glenthøj, Rasmus og Morten Nordhagen Ottosen: *1814: Krig, nederlag, frihed. Danmark-Norge under Napoleonskrigene. *København: Gads forlag 2014, ISBN 978-87-12-04922-7.
* Glenthøj, Rasmus og Morten Nordhagen Ottosen: *1814: Krig, nederlag, frihet. Danmark-Norge under napoleonskrigene. *Oslo: Spartacus 2014, ISBN 978-82-430-0813-7.
* Hommerstad, Marthe og Morten Nordhagen Ottosen (red.). *Ideal og realitet. 1814 i politisk praksis for folk og elite. *Oslo: Akademika forlag, ISBN 978-82-3210-334-8.
* Glenthøj, Rasmus og Morten Nordhagen Ottosen: *Experiences of War and Nationality in Denmark and Norway, 1807-1815*, Basingstoke: Palgrave Macmillan, 2014, ISBN 978-02-303-0281-5
* Ottosen, Morten Nordhagen: *Popular Responses to Unpopular Wars: Resistance, Collaboration and Experiences in Norwegian Borderlands, 1807-1814*, Oslo: Avhandling for graden Ph.D., Humanistisk fakultet, 2012
* Ottosen, Morten Nordhagen og Rasmus Glenthøj (red.): *Samfunn i krig. Norden 1808-09*, Oslo: Akademika forlag, 2012, ISBN 978-82-747-7557-2
* Ottosen, Morten Nordhagen: *Opprustning, unionskonflikt og forsvarssamarbeid : militære tiltak og vurderinger i Trøndelag 1890-1905*, Oslo: Prosjekt 1905, 2005, ISBN 82-90617-37-2

## Referanser


## Eksterne lenker
* 
*  Presentasjon på nettsidene til Syddansk Universitet
* 
*
Rød (Nærøysund)

**Rød** er ei grend i Nærøysund kommune i Trøndelag. Grenda ligger innerst i Rødsfjorden, omtrent 17 kilometer nord for Kolvereid, og 11 kilometer øst for Måneset. Rødselva renner cirka 2 kilometer gjennom grenda, fra Blåvatnet ut til Rødsfjorden.

Navnet Rød kommer fra norrønt *Ruð*, som betyr «rydning» eller «ryddet sted».

Rød bestod tidligere bare av en gård på ca. 6 500 mål, men som på slutten av 1800-tallet ble delt inn i 2 gårder. På gården fantes også flere husmannsplasser på ulike plasser på gården, mange av disse emigrerte i begynnelsen av 1900-tallet til USA. Flere av husmannsplassene ble utskilt som egne småbruk i midten av 1900-tallet. I dag er alle gårdene på Rød nedlagt. 

Rød ligger 5 km sør for Søreitran ved Eiterfjorden, og bygda  har ca. 10 innbyggere.

## Referanser
John Berger (forfatter)

**John Berger** (1926–2017) var en engelsk forfatter, maler og kunstkritiker.

Som forfatter er han blant annet kjent for bøkene *Se på bilder* og den «sensuelle» romanen *G*. Den siste fikk han Bookerprisen for i 1972.

## Bibliografi
### Utgivelser på engelsk
* *A Painter of Our Time* (1958)
* *Permanent Red* (1960) (Utgitt i egen versjon i USA i 1962 som *Toward Reality: Essays in Seeing*)
* *Poems on the Theatre* oversatt fra Bertolt Brecht med Anya Bostock (1961)
* *The Foot of Clive* (1962)
* *Corker's Freedom* (1964)
* *The Success and Failure of Picasso* (1965)
* *A Fortunate Man* (med Jean Mohr) (1967)
* *Art and Revolution: Ernst Neizvestny And the Role of the Artist in the U.S.S.R* (1969)
* *The Moment of Cubism and Other Essays* (1969)
* *Return to My Native Land* oversatt fra Aimé Césaire med Anna Bostock (1969)  
* *The Look of Things: Selected Essays and Articles* (1972)
* *Ways of Seeing* (med Mike Dibb, Sven Blomberg, Chris Fox og Richard Hollis) (1972)
* *G.* (1972)
* *A Seventh Man* (med Jean Mohr) (1975)
* *About Looking* (1980)
* *Into Their Labours* (*Pig Earth*, *Once in Europa*, *Lilac and Flag*. Trilogi)
* *Another Way of Telling* (med Jean Mohr) (1982)
* *Boris*  (1983)
* *Jonah who will be 25 in the year 2000* (med Alain Tanner) (1983)
* *And Our Faces, My Heart, Brief as Photos* (1984)
* *The White Bird* (Tittel i USA: *The Sense of Sight*) (1985)
* *A Question of Geography* (med Nella Bielski) (1987)
* *Goya's Last Portrait* (med Nella Bielski) (1989)
* *Keeping a Rendezvous* (1992)
* *Pages of the Wound* (1994)
* *To the Wedding* (1995)
* *Photocopies* (1996)
* *Titian: Nymph and Shepherd* (med Katya Berger) (1996)
* *Isabelle: A Story in Shorts* (med Nella Bielski) (1998)
* *At the Edge of the World* (med Jean Mohr) (1999)
* *King: A Street Story* (1999)
* *Selected Essays* (Geoff Dyer, red.) (2001)
* *The Shape of a Pocket* (2001)
* *I Send You This Cadmium Red: A Correspondence with John Christie* (med John Christie) (2001)
* *My Beautiful* (med Marc Trivier) (2004)
* *Berger on Drawing* (2005)
* *Here is Where We Meet* (2005)
* *Hold Everything Dear* (2007)
* *From A to X* (2008)
* *Meanwhile* (2008)
* *Why Look at Animals?* (2009)
* *From I to J* (med Isabel Coixet) (2009)
* *Mural* oversatt fra Mahmoud Darwish med Rema Hammami (2009)
* *Lying Down to Sleep* (med Katya Berger) (2010)
* *Railtracks* (med Anne Michaels) (2011)
* *Bento's Sketchbook* (2011)
* *Le louche et autres poèmes* (med Yves Berger) (2012)
* *Cataract* (med Selçuk Demirel) (2012)
* *Understanding a Photograph* (Geoff Dyer, red.) (New York: Aperture, 2013)

### Utgivelser på norsk
* 1983: *G.* 
* 1985: *Se på bilder*
* 1997: *Til bryllupet*
* 1998: *Fotokopier*
* 2008: *Det er her vi møtes*

## Priser
* 1972 Bookerprisen
* 1991 Petrarca-Preis
* 2009 Golden PEN Award
* 2011 Groeneveld Foundation Award

## Referanser


## Eksterne lenker
* 
* 
* 
*  Presentasjon på Gyldendal Norsk Forlags nettsider
Landsturneringen i sjakk

**Landsturneringen i sjakk** er Norges Sjakkforbunds årlige turnering for kåring av offisielle norgesmestre.
Turneringen er blitt arrangert årlig siden 1918 med unntak av 1928 og 1939 på grunn av Nordisk turnering, samt krigsårene 1940-44.

Det kåres offisielle Norgesmestre i klassene
* Elite
* Junior
* Kadett
* Lilleputt
* Miniputt
* Senior
## Tidligere arrangører
:1918 Kristiania
:1919 Kristiania
:1920 Kristiania
:1921 Bergen
:1922 Kristiania
:1923 Kristiania
:1924 Kristiania
:1925 Oslo
:1926 Bergen
:1927 Trondheim
:1928 *Ikke arrangert*
:1929 Drammen
:1930 Oslo
:1931 Stavanger
:1932 Bergen
:1933 Fredrikstad
:1934 Hamar
:1935 Sandefjord
:1936 Oslo
:1937 Trondheim
:1938 Grimstad
:1939 *Ikke arrangert*
:1940-1944 Ikke arrangert på grunn av andre verdenskrig
:1945 Oslo
:1946 Bergen
:1947 Kristiansand
:1948 Fredrikstad
:1949 Oslo
:1950 Trondheim
:1951 Stavanger
:1952 Skien
:1953 Fredrikstad
:1954 Drammen
:1955 Stabekk
:1956 Steinkjer
:1957 Lillehammer
:1958 Ålesund
:1959 Oslo
:1960 Fredrikstad
:1961 Sandefjord
:1962 Hamar
:1963 Moss
:1964 Oslo
:1965 Mosjøen
:1966 Bodø
:1967 Bergen
:1968 Oslo
:1969 Hamar
:1970 Kristiansund
:1971 Skien
:1972 Røros
:1973 Sandnes
:1974 Sandefjord
:1975 Oslo
:1976 Harstad
:1977 Bergen
:1978 Risør
:1979 Molde
:1980 Oslo
:1981 Kirkenes
:1982 Lillehammer
:1983 Trondheim
:1984 Oslo
:1985 Gausdal
:1986 Steinkjer
:1987 Kristiansand
:1988 Asker
:1989 Randaberg
:1990 Brønnøysund
:1991 Gjøvik
:1992 Kristiansund
:1993 Oslo
:1994 Drammen
:1995 Namsos
:1996 Alta
:1997 Stavanger
:1998 Oslo
:1999 Gausdal
:2000 Asker
:2001 Kristiansund
:2002 Røros
:2003 Fredrikstad
:2004 Molde
:2005 Sandnes
:2006 Moss
:2007 Hamar
:2008 Tønsberg
:2009 Bergen
:2010 Fredrikstad
:2011 Oslo
:2012 Sandefjord
:2013 Lillehammer
:2014 Trondheim
:2015 Oslo
:2016 Tromsø
:2017 Stavanger
:2018 Moss
:2019 Larvik
:2020 Hell. Avlyst pga. Koronaviruspandemien i 2019–20202021 Bergen. Avlyst pga. koronapandemien. Eliteklassen ble likevel avholdt, og ble spilt i Oslo.
:2022 Kongsvinger
:2023 Oslo
:2024 Storefjell (Buskerud)

## Kommende arrangører

:2025 Bergen
:2026 Kristiansund
:2027 Hamar

## Referanser
Bakkenteigen

**Bakkenteigen** er et lite sted i Horten kommune mellom Borre og Åsgårdstrand, rett vest for Vestmannrød og fylkesvei 325 mot Tønsberg, og øst for Adalstjern. Stedet har navn etter Bakkenteigen gård.

Bakkenteigen er kjent for campus Vestfold (tidligere campus Bakkenteigen) som er en del av Universitetet i Sørøst-Norge (USN). Studiestedet åpnet som høyskolesenter i 1991. Det tilhørte Høgskolen i Vestfold (HiVe) fra 1994 til 2013 og ble siden slått sammen med regionale høyskoler i Buskerud og Telemark. Muntlig brukes ofte «Bakkenteigen» som betegnelse på universitetet og virksomhetene der.

Universitetsanlegget på Bakkenteigen omfatter også Bakkenteigen kulturhus som  ble tatt i bruk som teater- og konsertlokale da høyskolesenteret åpnet. Storsalen der har sitteplasser til 450 personer.

## Se også
* Campus Vestfold (tidligere Campus Bakkenteigen), studiested på Bakkenteigen for Universitetet i Sørøst-Norge
* Bakkenteigen kulturhus

## Referanser
FK Tsjornomorets Odesa

**FK Tsjornomorets Odesa** (ukrainsk: ФК «Чорноморець» Одеса) er en ukrainsk fotballklubb basert i byen Odesa i Odesa oblast. Lagnavnet kommer fra byen plassering ved Svartehavet, som heter Чорне море, transkribert som *Tsjorne more*, på ukrainsk. 

## Historie
Klubben ble grunnlagt i 1936 under navnet *Dynamo Odessa*, og hadde flere forskjellige navn før den fikk sitt nåværende i 1958. Klubben har kommet på andreplass i den ukrainske toppdivisjonen Premyer-Liha to ganger, og har tre også tredjeplasser. Den har også en tredjeplass fra toppdivisjonen i Sovjetunionen. I 1992 og 1993-94 vant laget den ukrainske cupen.

## Hovedtrenere

* Vsevolod Bobrov (1963)
* Vladimir Gorokhov (1964)
* Yurij Voynov (1964–67)
* Nikolaj Morozov (1967–68)
* Yurij Voynov (1970)
* Viktor Zjylin (1971)
* Nikolaj Morozov (1971)
* Ahmad Alaskarov (1973–77)
* Nikita Simonjan (1980–81)
* Viktor Prokopenko (1982–86)
* Anatolij Polosin (1987–88)
* Viktor Prokopenko (1989–94)

* Leonid Burjak (1994–98)
* Oleksandr Holokolosov (1998–99)
* Anatolij Azarenkov (1999–01)
* Oleksandr Skrypnyk (2001–02)
* Valerij Porkujan (2002–??)
* Semen Altman (1. januar 2003–23. juni  2007)
* Vitalij Sjevtsjenko (27. juni 2007–3. november 2008)
* Viktor Hrysjko (3. november 2008–12. august 2009)
* Ihor Nakonetsjnyj *(midlertidig)* (12. august 2009–1. september 2009)
* Andrij Bal (1. september 2009–13. mai 2010)
* Ihor Nakonetsjnyj (13. mai 2010–16. november 2010)
* Roman Hryhortsjuk (16. november 2010–2014)
* Oleksandr Babytsj (2014–september 2017)

* Aleh Dulub (september 2017–)

## Referanser


## Eksterne lenker
*
Arbeidets lov

«**Arbeidets lov**» var et lovforslag fra Nasjonal Samling, som en del av NS' arbeid i å omdanne det norske arbeidslivet etter korporativ modell. Loven var programfestet politikk allerede før krigen, men ble aldri innført da den ble møtt med motstand både i norsk arbeidsliv og av den tyske okkupasjonsmakten.

## Bakgrunn

Lovforslaget var bygget på det som opprinnelig var Fedrelandslagets politiske plattform, der yrkeslivet skulle organiseres på «korporativ og nasjonal-solidarisk grunn». Yrkesgruppene og alle lønnsmottagere skulle organiseres i statskontrollerte sammenslutninger, der «Arbeidets lov» skulle fastsette de innbyrdes forholdene. Både streik og lockout skulle forbys, og staten skulle spille den sentrale rolle i konfliktløsning der næringslivets og arbeidernes interesser ikke samsvarte.

«Arbeidets lov» var utarbeidet etter forbilde av tilsvarende lover i det fascistiske Italia og nasjonalsosialistiske Tyskland, henholdsvis *Carta del lavoro* og *Gesetz zur Ordnung der nationalen Arbeit*.

## Fremstilling i NS-propagandaen

Lovforslaget var spesielt viktig for NS' sosialradikale fløy. I NS-propagandaen ble «Arbeidets lov» fremstilt som en «garanti mot at arbeiderne pånytt blir prisgitt en kapitalistisk utbytning», og som et eksempel på at partiet også var en «arbeider-reisning». Odd Melsom fremstilte «Arbeidets lov» som et fremskritt for arbeiderne, mens  sosialminister i Quisling-regjeringen Johan Andreas Lippestad omtalte loven som «Loven om det sosiale ansvar».

## Forsøk på innføring

Den første komiteen som skulle utforme detaljene i loven ble opprettet i 1940. Hovedmannen bak utkastet som ble lagt frem i juni 1941 var Sigurd Østrem, og det ble nå lagt langt større vekt på førerprinsippet enn i tidligere utkast. En bedrifts daglige leder skulle fungere som «fører», mens arbeiderne skulle sverge personlig troskap til denne. Alle tillitsmenn skulle godkjennes av NS, og kun ha en rådgivende funksjon. På tross av at et «Arbeidsdirektorat for yrkesorganisasjonene» med Erling Olsen og Odd Fossum i ledelsen ble opprettet samme sommer for å organisere dette systemet ble innføringen av loven ikke noe av, etter at tyskerne ikke godtok den.

Det ble tatt et nytt NS-initiativ til å innføre en «Arbeidets lov» mot slutten av krigen. Et nytt lovutkast ble utarbeidet ved årsskiftet i 1944/45 av en komité under ledelse av Christian Astrup. Astrup var sosialråd i Sosialdepartementet, og så på «Arbeidets lov» som en del av en radikal omlegging av norsk sosialpolitikk, der blant annet barnetrygd inngikk. Astrup rakk å innføre barnetrygden, mens «Arbeidets lov» fortsatt var under behandling da freden kom i mai 1945.

## Referanser




## Litteratur
**Hvad vil Nasjonal Samling?* Opplysningsskrift 102 (1940). Nasjonal Samling, Oslo.
*
*
Røykovnstue

**Røykovnstue** er et bolighus som oppvarmes med en røykovn. Denne boligtypen hadde i Norge utbredelse i fjordbygdene på Vestlandet. Røykovnen er murt av naturstein; den har ikke skorstein, røyken slippes ut i rommet, og legger seg under taket, til den slippes ut gjennom ljoren, en luke i taket. 

Ei røykovnstue er, som årestua, åpen til taket, og røyken fra ildstedet slipper ut i rommet. Ljoren er et element som disse hustypene har felles. Årestua og røykovnstua er begge ulike typer røykstuer.

Sammenliknet med åren var røykovnen et brenselsbesparende ildsted, et ildsted som egnet seg til rask og kraftig oppfyring, med derpå følgende utlufting av røyken. Deretter avga ovnen magasinert varme lenge etter at flammene var slukket. I motsetning til både åren og peisen ga ikke røykovnen lys. Ei røykovnstue trengte derfor en lyskilde; det kunne være en egen liten lyspeis, ei tranlampe, eller ei spikhylle. 

I fjordbygdene avløste røykovnstua den gamle årestua, mens årestua holdt seg lenger langs kysten. På kysten ble jernovnene tatt i bruk tidlig, for røykovnen egnet seg ikke til fyring med torv som brensel.

Røykovnstua var oftest et hus av den såkalte treromstypen, med ei stor stue, gang og kove. 

Røykovnstua ble brukt som motiv i den nasjonalromantiske malerkunsten midt på 1800-tallet. Særlig kjent er Adolph Tidemands maleri «Haugianerne».

Ibrâhîm ibn Ya`qûb («Al-Tartusi») besøkte keiser Otto på oppdrag fra kalifen i Córdoba, reiste deretter østover til de slaviske områdene. Han noterte at slaverne ikke hadde bad, men de bygget hus av tre med mose mellom stokkene (det vil si lafting). I et hjørne av huset hadde de en ovn av stein med åpning for røyken og når ovnen var varm lukket de døren og luftehullet. De kastet vann på de glødende steinene slik at rommet ble fylt med damp. Slaverne kalte hus *itba* som var overtatt fra det tyske *Stuba* (stue). I de tyske områdene ble kakkelovn fra middelalderen av utbredt først i velstående boliger deretter i vanlige bondestuer. Fra 1600-tallet påvirket dette de slaviske områdene ved at røykovnen ble snudd med røykåpningen mot «forstuen» og en lukket ende mot oppholdsrommet som en bileggerovn. Samtidig ble kokingen flyttet til forstuen som ble kjøkken. Røykovnstuen forsvant med dette fra de slaviske områdene bortsett fra i den østlige delen av Alpene.

## Se også
* Røykovn
* Årestue
* Ljore

## Referanser


## Litteratur
*Kristofer Visted og Hilmar Stigum: *Vår gamle bondekultur*, Bd. 1. Oslo 1951.
Sigurd Østrem

**Sigurd Østrem** (født 11. april 1884, død 22. februar 1954) var en norsk jurist.

Østrem tok dr.juris-graden i 1926 med avhandlingen *De kollektive arbeidskampe efter norsk ret*. Under andre verdenskrig samarbeidet han med okkupasjonsmyndighetene, og holdt mer enn 30 foredrag i radioen fra mai 1941 til mars 1945. Tema for foredragene var NS-styrets reformer i forvaltning og forfatning, der Østrem forsøkte å trekke de lange linjer mellom NS-politikken og norsk historie.

I oktober 1940 ble Østrem med i NS-komiteen som arbeidet med «Arbeidets lov», og han var hovedmannen bak utkastet som ble fremlagt i juni 1941. Loven trådte imidlertid aldri i kraft.

Østrem ble utnevnt til dosent i rettsvitenskap ved Universitetet i Oslo i 1941. Flere fremtredende NS-medlemmer skal ha ønsket at Østrem ble utnevnt til professor, men Østrem selv ønsket ikke dette før han eventuelt hadde ferdigstilt et større akademisk arbeid som skulle vise at han var kvalifisert for et professorat. Han mistet stillingen like etter krigens slutt i mai 1945.

## Referanser
Håkon Høst

**Håkon Sverre Høst** (født 1956) er en norsk statsviter og forsker I ved Nordisk institutt for studier av innovasjon, forskning og utdanning. Han forsker på relasjoner mellom utdanning og arbeid, profesjonalisering, yrkesdanning, og fag- og yrkesopplæring.

Høst var tidligere hovedtillitsmann i Vinmonopolets Arbeiderforening og ble landskjent i Norge i 1986 i forbindelse med streiken ved Vinmonopolet. Høst disputerte i 2007 for dr. polit.-graden ved Universitetet i Bergen.

## Referanser


## Eksterne lenker
*
Østerrike under Paralympiske vinterleker 2014

**[[Østerrike]]** deltok i de **[[Paralympiske vinterleker 2014]]** i Sotsji i Russland.

## Medaljevinnerne

## Referanser


## Eksterne lenker
*Østerrike hos sochi2014.com
Teteriv

**Teteriv** (ukrainsk: Тетерів, russisk: Тетерев – *Teterev*)) er ei elv i Ukraina. Den er ei høyre sideelv til Dnipro og er 365 km lang med et nedbørfelt på . I sitt øvre løp renner den gjennom byen Radomysjl, og den munner ut i Kyivreservoaret i Dnipro. Teteriv er som regel dekt av is fra desember til mars.

## Referanser


## Eksterne lenker
*
Kyivreservoaret

**Kyivreservoaret** (ukrainsk: Київське водосховище – *Kyyivs’ke vodoskhovysjtsje*), lokalt kalt **Kyivsjøen**, er en stor kunstig innsjø i elva Dnipro i Ukraina. Den har navn etter byen Kyiv, og dekker totalt 922 kvadratkilometer av Kyiv oblast. Reservoaret ble dannet i 1960–1966 da demningen til Kyiv vannkraftverk ble bygget ved Vysjhorod. 

Reservoaret er 110 km langt, 12 km bredt og er 4 til 8 meter dypt. Vannvolumet er 3,7 km³ og av dette er 1,2 km³ nyttbart. Reservoaret danner sammen med  Kakhovkareservoaret,  Dniproreservoaret, Kamjanskereservoaret, Krementsjukreservoaret og Kanivreservoaret en sammenhengende vannvei langs Dnipro.

## Referanser


## Eksterne lenker
* 
* Informasjon om reservoaret
Harmonices Mundi

**Harmonices Mundi** (latin: *Verdens harmoni*), egentlig **Ioannis Keppleri Harmonices mundi libri V** (*Johannes Keplers fem bøker om verdens harmoni*), er en bok av den tyske astronomen Johannes Kepler som utkom i 1619. Boken diskuterer harmonikk og kongruens i geometriske fomer og fysiske fenomener. 

Første kapittel handler om regulære polygoner, og andre kapittel om kongruens. De to første kapitlene gir også en beskrivelse av hans bidrag til polyedere. Andre kapittel gir den tidligste matematiske forståelsen av en liten dodekaederstjerne og en stor dodekaederstjerne. Tredje kapittel omhandler opprinnelsen til harmoniske proporsjoner i musikk, og fjerde kapittel beskriver harmoniske konfigurasjoner i astrologien (*Musica universalis* eller sfærenes musikk). Det femte og siste kapittelet handler om harmonien i planetenes bevegelser, og hans oppdagelse av Keplers tredje lov.

## Litteratur
* Johannes Kepler, *The Harmony of the World*.  Tr.: Dr Juliet Field. Pub. by The American Philosophical Society, 1997. ISBN 0-87169-209-0 
* Johannes Kepler, *The Harmony of the World*.  Tr. Charles Glenn Wallis.  Chicago: *Great Books of the Western World*. Pub. by Encyclopædia Britannica, Inc., 1952.
* "Johannes Kepler," in *The New Grove Dictionary of Music and Musicians*, Ed. Stanley Sadie. 20 vol. London, Macmillan Publishers Ltd., 1980. ISBN 1-56159-174-2
*Field, J. V. (1984). A Lutheran astrologer: Johannes Kepler. *Archive for History of Exact Sciences*, Vol. 31, No. 3, pp.&nbsp;207–219. 
*Brackenridge, J. (1982). Kepler, Elliptical Orbits, and Celestial Circularity: A Study in the Persistence of metaphysical Commitment Part II. *Annals Of Science*, 39(3), 265.
* Voelkel, J. R. (1995). The music of the heavens: Kepler's harmonic astronomy. 1994. *Physics Today*, 48(6), 59-60.
*Cromwell, P. R. (1995). Kepler's work on polyhedra. *Mathematical Intelligencer*, 17(3), 23.
*Walker, D. P. (1964). Kepler’s celestial music. *Journal of the Warburg and Courtauld Institutes*, Vol. 30, pp.&nbsp;249
* Schoot, A. (2001). Kepler's Search for Form and Proportion. *Renaissance Studies: Journal Of The Society For Renaissance Studies*, 15(1), 65-66
Pozzolan

**Pozzolan** (fra italiensk *pozzolana*) er et stoff som ved reaksjon med kalkhydrat og vann danner liknende produkt som ved reaksjon mellom portlandsement og vann. Pozzolan-stoff kan bli brukt som tilsats eller som erstatning for en del av portlandsement. De mest kjente er flyveaske og silikastøv. Silikastøv er et avfallsstoff fra ferrosilisiumframstilling. Pozzolan kan forekomme naturlig i form av vulkansk aske eller ved forbrenningsprosesser i industrien.  

Hvor god effekt en type pozzolan har måles med virkningsfaktoren k. Hos Statens vegvesen har for eksempel pozzolanet silikastøv faktor k=2.

Navnet pozzolan kom fra byen Pozzuoli nær Napoli. Her fant innbyggerne vulkanaske som de knuste og blandet med brent kalk. Blandinga ga et sterkt bindemiddel som de brukte ved muring av store byggverk, dette er sett på som oppfinnelsen av betong. Vulkanaska kom fra kalkstein som under vulkanutbrudd var utsatt for høye temperaturer. Pozzolan brukes også som tilsetning til sement, og bidrar til økt tetthet og styrke. I Norge er silikastøv fra ferrosilisiumindustrien mye brukt til dette formålet.

## Referanser
Laurenţiu Dumănoiu

**Laurenţiu Dumănoiu** (født 23. juli 1951 i Râmnicu Vâlcea, død 21. oktober 2014) var en rumensk volleyballspiller som deltok i de olympiske leker 1980 i Moskva.    
 
Dumănoiu vant en olympisk bronsemedalje i volleyball under OL 1980 i Moskva. Han var med på det rumenske laget som kom på tredjeplass i volleyballturneringen for menn bak Sovjetunionen og Bulgaria. Romania tapte semifinalen mot Sovjetunionen med 0 - 3 men vant bronsefinalen mot Polen med 3-1. Dumănoiu spilte seks kamper i OL-turneringen.

## OL-medaljer
* 1980  Moskva -  Bronse i volleyball, menn  Romania

## Referanser


## Eksterne lenker
*
Atrichelaphinis

* se systematisk inndeling

***Atrichelaphinis*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse
Middelsstore, matte gullbasser. På farge er de gjerne brungule med små, brune flekker på dekkvingene.

## Utbredelse
Slekten er utbredt i Afrika.

## Systematisk inndeling
Mange av artene ble inntil nylig plassert i slekten *[[Anelaphinis]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Atrichelaphinis* Kraatz, 1898
********* Underslekten *Atrichelaphinis* ( i snever forstand)
********** *[[Atrichelaphinis nigropunctulata]]* (Péringuey, 1896)
********** *[[Atrichelaphinis tigrina]]* (Olivier, 1789)
********* Underslekten *[[Eugeaphinis]]* Rojkoff & Perissinotto, 2015
********** *[[Atrichelaphinis bjornstadi]]* Rojkoff & Perissinotto, 2015
********** *[[Atrichelaphinis bomboesbergica]]* Rojkoff & Perissinotto, 2015
********** *[[Atrichelaphinis deplanata]]* Moser, 1907
********** *[[Atrichelaphinis garnieri]]* Rojkoff & Perissinotto, 2015
********** *[[Atrichelaphinis rhodesiana]]* (Péringuey, 1907)
********** *[[Atrichelaphinis simillima]]* (Ancey, 1883)
********** *[[Atrichelaphinis sternalis]]* (Moser, 1914)
********** *[[Atrichelaphinis vermiculata]]* (Fairmaire, 1894)
********* Underslekten *[[Heterelaphinis]]* Antoine, 2002
********** *[[Atrichelaphinis nigra]]* Antoine, 2002
********** *[[Atrichelaphinis quadripunctata]]* (Lansberge, 1882)
********** *[[Atrichelaphinis sexualis]]* Schein, 1956

## Eksterne lenker
* 
* Bilder av ''Atrichelaphinis tigrina''
USA under Paralympiske vinterleker 2014

**[[USA]]** deltok under **[[Paralympiske vinterleker 2014]]** i Sotsji i Russland.

## Medaljevinnerne

## Referanser
Metanephrops andamanicus

***Metanephrops andamanicus***  er en art i hummerfamilien - den er et større krepsdyr som lever på havbunnen i varmere strøk.  Den er en av 17-18 arter i slekten. Arten er spiselig. Den skilles fra klassisk sjøkreps eller hummer ved at denne arten (og slekten) har to klør som er like lange og store, og altså ikke har en større knuseklo.

Arten er utbredt i hele de varmere delene av Indiahavet, og litt inn i Sørkinahavet samt vestre Stillehavet..

## Referanser


## Eksterne lenker
*
Trina

**Trina** er et engelsk kvinnenavn dannet som en kortform av blant annet *[[Katrina]]*. Navnet er lite utbredt i forhold til andre kortformer, som *[[Tina]]* og *[[Ina]]*. I Norge er formen *[[Trine]]* best brukt.

## Etymologi
*Trina* er dannet som en kortform av *[[Katrina]]* eller andre navn som slutter på *-trina*, *-trine* eller *-trin*.
*Katrina* har gresk opprinnelse og er dannet av *katharos*, «renset», «ren».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Trina Robbins (1938–2024), amerikansk tegneserietegner
* Trina Parks (f. 1946), amerikansk skuespiller
* Katrina Laverne Taylor (f. 1978), amerikansk rapper kjent under artistnavnet Trina
* Trina Spear (f. 1984), amerikansk forretningskvinne
* Trina Braxton, amerikansk sanger og medlem av The Braxtons
* Trina M. Lee, kanadisk forfatter
* Trina Turk, amerikansk klesdesigner

## Annen bruk av navnet
* Trina Solar, kinesisk produsent av solceller
* *[[Trina geometrina]]*, en sommerfugl i familien smygere (Hesperiidae)

## Referanser


## Eksterne lenker
Miksicus

* se systematisk inndeling

***Miksicus*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea). Slekten har vært kjent som *Urbania* Mikšič, 1963, men dette navnet var opptatt av slekten *Urbania* Hampson, 1901 i møll-familien Pyralidae.

## Beskrivelse
Nokså små (ca. 10-12 millimeter), brunlige gullbasser med lyse flekker. Hos hannen er dekkvingenes søm trukket ut til en spiss bakerst.

## Levevis
De voksne billene besøker blomster for å ete pollen.

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Miksicus* Özdikmen & Turgat, 2009
********* *[[Miksicus acuminata]]* (Fabricius, 1775)
********* *[[Miksicus arrogans]]* (Wallace, 1868)
********* *[[Miksicus balthasari]]* (Mikšič, 1962)
********* *[[Miksicus binghami]]* (Arrow, 1910)
********* *[[Miksicus fraterna]]* (Mikšič, 1964)
********* *[[Miksicus kangeanica]]* (Mikšič, 1965)
********* *[[Miksicus kaszabi]]* (Mikšič, 1962)
********* *[[Miksicus sakaii]]* Jákl, 2011

## Eksterne lenker
* 
* Liste over artene
Trichothyrea

* se systematisk inndeling

***Trichothyrea*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea). Slekten omfatter bare én kjent art.

## Beskrivelse
En middelsstor, fargerik gullbasse. Pronotum er brunrødt med en bred, svart midtstripe. Scutellum er svart. Dekkvingene er skinnende grønne med noen små, hvite flekker i bakre del. De har tydelige, men litt uregelmessige punktrader, og bakerst er sømmen trukket ut til en spiss.

## Levevis
De voksne finnes gjerne på blomster der de eter pollen.

## Utbredelse
Arten er utbredt i Etiopia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Leucocelina
******** Slekten *Trichothyrea* Kolbe, 1895
********* *[[Trichothyrea mulsanti]]* (Guérin-Méneville, 1845)

## Eksterne lenker
* 
* Liste over artene
* Bilde av arten
Anelaphinis

* se systematisk inndeling

***Anelaphinis*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse
Middelsstore, matte gullbasser. Grunnfargen er olivengrønn, dekkvingene har skarpt grønne flekker eller tverrbånd. Andre arter er mer gulbrune med gulaktige dekkvinger.

## Utbredelse
Slekten er utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Anelaphinis* Kolbe, 1892
********* *[[Anelaphinis allardi]]* (Ruter, 1978)
********* *[[Anelaphinis bourgoini]]* (Burgeon, 1932)
********* *[[Anelaphinis breviceps]]* (Kolbe, 1892)
********* *[[Anelaphinis dominula]]* (Harold, 1879)
********* *[[Anelaphinis maritima]]* (Moser, 1914)
********* *[[Anelaphinis pauliani]]* (Antoine, 1989)
********* *[[Anelaphinis similis]]* (Antoine, 1989)

## Eksterne lenker
* 
* Liste over artene
* Bilder av ''Anelaphinis simillima''